CELEX: 31970L0221
Language: mt
Date: 1970-03-20 00:00:00
Title: Id-Direttiva tal-Kunsill ta’ l-20 ta’ Marzu 1970 dwar l-approssimazzjoni tal-liġijiet ta’ l-Istati Membri li għandhom x’ jaqsmu mat-tankijiet ta’ karburant likwidu u mezzi ta’ protezzjoni tal-qiegħ fuq wara għal vetturi bil-mutur u l-karrijiet tagħhom

Avviż Legali Importanti

|

31970L0221

Official Journal L 076 , 06/04/1970 P. 0023 - 0024 Finnish special edition: Chapter 13 Volume 1 P. 0135  Danish special edition: Series I Chapter 1970(I) P. 0170  Swedish special edition: Chapter 13 Volume 1 P. 0135  English special edition: Series I Chapter 1970(I) P. 0192  Greek special edition: Chapter 13 Volume 1 P. 0089  Spanish special edition: Chapter 13 Volume 1 P. 0217  Portuguese special edition Chapter 13 Volume 1 P. 0217 

		Id-Direttiva tal-Kunsillta’ l-20 ta’ Marzu 1970dwar l-approssimazzjoni tal-liġijiet ta’ l-Istati Membri li għandhom x’ jaqsmu mat-tankijiet ta’ karburant likwidu u mezzi ta’ protezzjoni tal-qiegħ fuq wara għal vetturi bil-mutur u l-karrijiet tagħhom(70/221/KEE)IL-KUNSILL TAL-KOMUNITAJIET EWROPEJWara li kkunsidra t-Trattat li jistabbilixxi l-Komunità Ekonomika Ewropea u b’mod partikolari l-Artikolu 100 tiegħu,Wara li kkunsidra l-proposta mill-Kummissjoni,Wara li kkunsidra l-Opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi l-ħtiġiet tekniċi li vetturi bil-mutur għandhom jissodisfaw skond il-liġijiet nazzjonali jirrelataw, inter alia għat-tankijiet tagħhom tal-karburant likwidu u għall-mezzi tagħhom ta’ protezzjoni tal-qiegħ fuq wara;Billi dawk il-ħtiġiet ivarjaw minn Stat Membru għal ieħor, billi għaldaqstant huwa neċessarju li l-Istati Membri kollha jaddottaw l-istess ħtiġiet jew b’żieda ma’ jew minflok ir-regoli eżistenti tagħhom, sabiex, b’mod partikolari, jippermettu l-proċedura għall-approvazzjoni tat-tip tal-KEE li kienet is-suġġett tad-Direttiva tal- Kunsill [3] tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li jirrelataw għall-approvazzjoni tat-tip ta’ vetturi bil-mutur u l-karrijiet tagħhom li għandha tiġi applikata fir-rigward ta’ kull tip ta’ vettura;ADOTTA DIN ID-DIRETTIVAArtikolu 1Għall-iskopijiet ta’ din id-Direttiva, "vettura" tfisser kwalunkwe vettura bil-mutur maħsuba għall-użu fit-triq, bil-karozzerija jew mingħajrha, li jkollha mill-inqas erba’ roti u veloċità massima ddisinjata li teċċedi 25 kilometru fis-siegħa, u l-karrijiet tagħha, bl-eċċezzjoni ta’ vetturi li jimxu fuq il-linji, tratturi u makkinarju agrikoli u vetturi tax-xogħlijiet pubbliċi.Artikolu 2L-ebda Stat Membru ma jista’ jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali ta’ vettura għal raġunijiet li jirrelataw ma’ tankijiet ta’ karburant likwidu jew mezzi ta’ protezzjoni tal-qiegħ fuq wara jekk dawn jissodisfaw il-ħtiġiet stabbiliti fl-Anness.Artikolu 3L-emendi neċessarji għall-aġġustament tal-ħtiġiet ta’ l-Anness sabiex jittieħed kont tal-progress tekniku, bl-eċċezzjoni tal-ħtiġiet stabbiliti taħt il-punt I, għandhom jiġu adottati skond il-proċedura stabbilita fl-Artikolu 13 tad-Diretiva tal-Kunsill tas-6 ta’ Frar 1970 dwar l-approvazzjoni tat-tip ta’ vetturi bil-mutur u l-karrijiet tagħhom.Artikolu 41. L-Istati Membri għandhom iġibu fis-seħħ id-dispożizzjonijiet li jikkontjenu l-ħtiġiet meħtieġa sabiex jikkonformaw ma’ din id-Direttiva fi żmien tmintax-il xahar min-notifika tagħha u għandhom minnufih jinfurmaw lill-Kummissjoni b’dan.2. L-Istati Membri għandhom jassiguraw illi t-testi tad-dispożizzjonijiet prinċipali tal-liġi nazzjonali li huma jaddottaw fil-qasam kopert minn din id-Direttiva jiġu kkomunikati lill-Kummissjoni.Artikolu 5Din id-Direttiva hija indirizzata lill-Istati Membri.Magħmula fi Brussel, fl-20 ta’ Marzu 1970.Għall-KunsillIl-PresidentP. Harmel[1] ĠU Ċ 160, 18.12.1969, p. 7.[2] ĠU Ċ 48, 16.4.1969, p. 16.[3] ĠU L 42, 25.7.1998, p. 1.--------------------------------------------------ANNESSI. It-Tankijiet u tankijiet ta’ riserva għal karburant likwidu.I.1. It-tankijiet tal-karburant għandhom ikunu magħmula b’tali mod li jirreżistu l-korrożjoni. Għandhom jissodisfaw it-testijiet ta’ ċarċir imwettqa mill-fabbrikant bi pressjoni ugwali għad-doppju tal-pressjoni tax-xogħol iżda fi kwalunkwe każ mhux anqas minn 1.3bars. Kwalunkwe pressjoni in eċċess jew kwalunkwe pressjoni li taqbeż il-pressjoni operattiva għandha tiġi awtomatikament ikkompensata b’mezz addattat (ventijiet, valvoli ta’ sigurtà, eċċ.). Il-ventijiet għandhom ikunu maħsuba b’tali mod li jipprevjenu kwalunkwe riskji ta’ nar. Il-karburant m’għandux inixxi mit-tapp tat-tank tal-karburant jew mill-mezz fornit sabiex jikkumpensa pressjoni eċċessiva, anke jekk it-tank jinqaleb kompletament: qatra għandha tiġi ttollerata.I.2. It-tankijiet tal-karburant għandhom jiġu installati b’tali mod li jkunu protetti mill-konsegwenzi ta’ impatt fuq quddiem jew fuq wara tal-vettura; m’għandu jkun hemm ebda partijiet imqabbża ‘l barra, xfar jaqtgħu, eċċ qrib it-tankijiet.II. Mezzi ta’ protezzjoni tal-qiegħ fuq waraII.1. Id-distanza mill-art matul il-wisa’ tan-naħa ta’ wara tax-chassis jew tal-partijiet prinċipali tal-karrozzerija ma tistax teċċedi 70 ċm, meta iċ-ċentru tal-fus ta’ wara nett u l-punt ta’ wara nett tal-vettura huma aktar minn metru ‘l-bogħod minn xulxin.II.2. Jekk din il-ħtieġa ma tiġix sodisfatta, l-vettura għandha tkun mgħammra b’mezz ta’ protezzjoni tal-qiegħ fuq wara armat skond l-ispeċifikazzjonijiet elenkati hawn taħt.II.3. Speċifikazzjonijiet għall-armar ta’ mezz ta’ protezzjoni tal-qiegħ fuq wara:II.3.1. In-naħa ta’ taħt tal-mezz ta’ protezzjoni tal-qiegħ fuq wara għandu jkun anqas minn 70ċm mill-art meta l-vettura tinħatt.II.3.2. Fil-post fejn il-mezz ta’ protezzjoni tal-qiegħ fuq wara huwa armat il-wisa’ tiegħu ma tistax teċċedi l- wisa’ tal-vettura jew ikun anqas mill-wisa’ tal-vettura b’aktar minn 10 ċm fuq iż-żewġ naħat.II.3.3. Il-mezz ta’ protezzjoni tal-qiegħ fuq wara għandu jitqiegħed qrib kemm jista’ jkun għan-naħa ta’ wara tal-vettura u fl-ebda każ aktar minn 60 ċm mill-punt ta’ wara nett tal-vettura.II.3.4. It-trufijiet tal-mezz ta’ protezzjoni tal-qiegħ fuq wara m’għandhomx jintlewew lura.II.3.5. Il-mezz ta’ protezzjoni tal-qiegħ fuq wara għandu jkun imwaħħal sod max-chassis sidemembers jew ma’ dak kollu li jissostitwihom.II.3.6. Il-mezz ta’ protezzjoni tal-qiegħ fuq wara għandu jkollu saħħa ta’ liwja mill-inqas ekwivalenti għal dik ta’ travu ta’ l-azzar li l-cross-section tiegħu għandha modulu ta’ saħħa ta’ liwja ta’ 20ċm3.II.4. B’deroga mill-ħtiġiet preċedenti, vetturi tat-tipi li ġejjin m’għandhomx ikunu mgħammra b’mezz ta’ protezzjoni tal-qiegħ fuq wara:- tratturi għal semi-karrijiet;- karrijiet "sospiżi" u karrijiet simili oħra għat-trasport ta’ zkuk jew ta’ ħwejjeġ oħra twal ħafna;- vetturi li għalihom mezz ta’ protezzjoni tal-qiegħ fuq wara huwa imkompatibbli ma’ l-użu tagħhom.--------------------------------------------------